《赠白湛囦》
宋代·卫宗武

老穷蛰一室，独与圣贤对。
祢刺倏在前，喜有佳士至。
此客可曾有，良觌今爱遂。
夫岂燥湿同，未易折柬致。
乡邻道不谋，咫尺楚越异。
张范志苟合，千里盟弗背。
蟠木何假容，猗兰盖仝味。
吟咏浩篇章，口诵卷压几。
湛然珠在渊，晨夜光明媚。
谱接唐人传，句与唐人俪。
满贮风月襟，迥绝烟火气。
笔下戏群鸿，尤跨虞薛辈。
乐哉得新匀，风期从此契。
张鼓於越门，聊为岁月记。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。